kardosdrur/scandi-wiki huggingface dataset:
Niles Crane

Niles Crane er en fiktiv person i sitcommen Frasier, der er lillebror til hovedpersonen, Frasier Crane. Rollen spilles af David Hyde Pierce.

Karaktertræk 
Niles er, ligesom sin bror, altid meget konkurrencepræget. Han er kendt for at altid pudse den stol, som han vil sætte sig på, før han sætter sig. I 3. sæson aF Frasier, i episoden "You Can Go Home Again", som er en alternativ genskabelse af det første afsnit, kommer Frasier og Niles på et tidspunkt ind på Cafe Nervosa, Frasier sætter sig ned og Niles pudser sin stol, hvorved Frasier kigger på Niles og siger:
I remember your fourth birthday party. Grandmother took us to the park to ride the carousel, and made all those little children wait while you wiped off your painted pony.
Hvorpå Niles svarer:
I was wearing Bermuda shorts and that saddle was slick with toddler sweat.

Kærlighedsforhold 
I Frasier følger man også Niles og hans voksende kærlighed til Daphne Moon, men ikke før i 7. sæson fortæller Niles overfor Daphne, hvordan han føler for hende. Niles brugte de første fem sæsoner af serien til at tage sig sammen til at indse, at hans ægteskab med den aldrig sete Maris var en katastrofe. Men i disse sæsoner gav Niles hundredvis af historier om Maris, og den ene historie var mere vanvittig end den tidligere.

Forhold til Frasier 
Niles har altid været jaloux på Frasier og har derfor også været meget konkurrencepræget og en konstant rival for Frasier. I 3. sæson af Frasier, i episoden "The New Friend", som handler om, at Frasier har lyst til at hænge ud sammen med nogle andre frem for Niles, vælger Niles at gøre det samme. Både Niles' nye ven og Frasiers nye ven går fra dem, og så sætter Frasier sig ned med Niles og snakker om de ting, de ikke kan snakke med andre om, og i dette øjeblik finder de ud af, at de på en måde bliver nødt til at forblive venner, for de er de eneste, som kan døje hinanden.

Eksterne henvisninger 
 

Tv-seriefigurer
Octan

Octan (Kemisk Ordbog) eller oktan (Retskrivningsordbogen) er en fællesbetegnelse for en alkan med 8 kulstofatomer, .

Isomerer
Der findes 18 isomerer af octan, nedenunder er nogle af dem:
 n-octan CH3CH2CH2CH2CH2CH2CH2CH3
2-Methylheptan CH3CH(CH3)CH2CH2CH2CH2CH3
3-Methylheptan CH3CH2CH(CH3)CH2CH2CH2CH3
4-Methylheptan CH3CH2CH2CH(CH3)CH2CH2CH3
2,2-(di)Methylhexan CH3C(CH3)2CH2CH2CH2CH3
2,3-(di)Methylhexan CH3CH(CH3)CH(CH3)CH2CH2CH3
2,4-(di)Methylhexan CH3CH(CH3)CH2CH(CH3)CH2CH3
3,3-(di)Methylhexan CH3CH2C(CH3)2CH2CH2CH3
3,4-(di)Methylhexan CH3CH2CH(CH3)CH(CH3)CH2CH3

Se også
 isooktan og oktantal

Alkaner
Brændstoffer og brændsler
Finnefodet øgle

De finnefodede øgler (latin: Pygopodidae) er en familie blandt krybdyrene, der hovedsagelig forekommer i Australien.
De har ingen egentlige ben.

Klassifikation
Pygopodidae Familien

Underfamilien: Pygopodinae
Genus Paradelma
Genus Pygopus
Genus Delma
Underfamilien: Lialisinae
Tribus Lialisini
Genus Lialis
Tribus Aprasiaini
Subtribus Pletholaxini
Genus Pletholax
Subtribus Aprasiaini
Genus Ophidiocephalus
Genus Aprasia

Henvisning 
 The Institute for Genomic Research, Pygopodidae 

Øgler
Antizionisme

Antizionisme er en negativ holdning til zionisme, dvs. en negativ holdning til de politiske bestræbelser for at oprette en speciel jødisk nationalstat, og efter staten Israels oprettelse i 1948, en modstand mod denne stat.

Da den moderne zionisme voksede frem i slutningen af det 19. århundrede blev den i begyndelsen mødt af en stor modstand fra mange sider indenfor jødedommen i Europa. Det 20. århundredes udvikling med de nazistiske jødeforfølgelser og dannelsen af staten Israel har gjort at zionismen har en voksende støtte fra de fleste jøder. Nutidens antizionister kræver oftest at Israel skal ophøre med at eksistere som jødisk stat til fordel for en mangeetnisk/multireligiøs stat, eller en anden model.

Visse steder bliver "antizionisme" anvendt som eufemisme for antisemitisme.

Zionisme
Mellemfrekvens (radioteknik)

Mellemfrekvensen (MF og IF fra engelsk Intermediate frequency) er frekvensforskellen mellem det indkomne radiosignal og modtagerens indbyggede oscillatorfrekvens. 

En standard FM-radiomodtager "lytter" på mellemfrekvensen, der indeholder den samme information(modulation) som det oprindelige indkomne radiosignal. Mellemfrekvensen er fast i modtageren og ved at dreje på modtagerens tuner ændres den interne oscillatorfrekvens.

På de fleste FM-radiomodtagere er mellemfrekvensen 10,7 MHz.

Se også 
 Superheterodynmodtager

Radioteknik
Bergsala

Bergsala A/S, er den officielle distributør af Nintendo i Danmark. Firmaet er et datterselskab af Bergsala AB, der har hovedsæde i Kungsbacka ved Gøteborg i Sverige. Bergsala AB, som er Nintendos ældste eksportkunde, har siden 1981 distribueret produkter så som, Game & Watch (”bipbip-spil”), NES og SNES til Wii, Wii U og Nintendo 3DS-familien. Den seneste konsol hedder Nintendo Switch.

Bergsala åbnede kontor i Danmark den 1. januar 2002.

Bergsala står desuden også for distribueringen af Nintendos produkter i resten af Norden og de baltiske lande. De står desuden også for vedligeholdelsen af nintendo.dk, nintendo.se, nintendo.no og nintendo.fi.

Eksterne henvisninger 
 
 Nintendo.dk

Etableret i 1976
Computerspilsvirksomheder fra Sverige
Handelsvirksomheder
Koagulation

Koagulation (lat. coagulatio, sammenløben af væsker) er omdannelse af en flydende væske til en sammenhængende, stivnet masse, et koagel. Blodkoagulationen gør, at blodet ikke bliver ved med at løbe fra et sår. Ordet bruges også om proteinholdig væske, der størkner, stivner eller bundfælder på grund af en kemisk reaktion.

Blodets koagulation 

Den humane blodkoagulation består af en kaskade af reaktioner der kan aktiveres fra forskellig side (fx vævsskade) til dannelse af et større eller mindre koagel. Koaglets byggestene afhænger af tilstedeværelsen af disse faktorer. Faktorerne har navn efter det nummer med hvilket de indgår i kaskaden. Koagulationsfaktorerne betegnes m. romertal: I-XIII (VI findes ikke); de er næsten alle proteiner, de fleste er enzymer (serin-proteaser), som findes i inaktiv form i plasma; Calcium (faktor IV) og trombocytter (blodplader) har derudover essentiel betydning for dannelse af koagelet og dermed for koagulationen.

Hvis en koaguleringsfaktor findes i nedsat koncentration i blodet eller helt mangler, har blodet svært ved at koagulere. Dissemineret intravaskulær koagulation (forkortet DIC) er en ukontrolleret koagulering af blodet i årerne.  Bløderes blod har svært ved at koagulere. Blodkoagulationen hæmmes af myg, der først indsprøjter en antikoagulerende væske, når de skal til at suge blod fra et dyr.

Se også 

 Blodproteiner

Eksterne links og henvisninger 

 Blødninger, Blå mærker og Blodets størkning (Hæmoragi og Koagulation). Sundhedsguiden.dk
 Trombocytopeni (Nedsat antal blodplader) Sundhedsguiden.dk
 Hæmofili (Blødersygdom). Sundhedsguiden.dk
 Koagulationsfaktor XIII's mange funktioner. Biozoom

Noter 

Blod
Kemiske processer
Transfusion

Transfusion (af latin transfusio det at blande) kan betegne flere ting. Se følgende artikler: 
Blodtransfusion – overførsel af blod (fra et individ til et andet)
Transfusion (computerspil)
Room for Squares

Room for Squares er det første album lavet af den amerikanske sangskriver og solist John Mayer, som blev udgivet den 18. september 2001. I starten af år 2001 blev albummet først udgivet ude på Internettet gennem Aware Records, men Aware Records og Columbia Records lavede en aftale, så Columbia Records fik patent på albummet. Dette resulterede i en ny udgivelse af Room for Squares i september 2001. På det nye album kunne man nu høre sangen "3x5", som ikke var på den første udgivelse, da de ikke havde nået at indspille den færdig.  

I 2002 begyndte folk at åbne deres øjne for John Mayers musik, og i april 2002 blev John Mayers første single, "No Such Thing", udgivet. Derefter udgav han to andre singler ("Your Body Is A Wonderland" og "Why Georgia"). Sangen "Your Body Is A Wonderland" vandt Grammy Prisen Best Male Pop Vocal Performance. 

Alle sange er skrevet af John Mayer, dog er tre af sangene ("No Such Thing", "Love Song For No One" og "Neon") skrevet sammen med Clay Cook. Tre af sangene på Room for Squares er også fra hans første grammofonplade Inside Wants Out.

Spor

Columbia Records udgivelse 18. september 2001 

 "No Such Thing" (John Mayer & Clay Cook) – 3:51 
 "Why Georgia" – 4:28 
 "My Stupid Mouth" – 3:45 
 "Your Body Is a Wonderland" – 4:09 
 "Neon" (John Mayer & Clay Cook) – 4:22 
 "City Love" – 4:00 
 "83" – 4:50 
 "3x5" – 4:50
 "Love Song For No One" (John Mayer & Clay Cook) – 3:21 
 "Back To You" – 4:01 
 "Great Indoors" – 3:36 
 "Not Myself" – 3:36 
 (Blank) – 0:04
 "St. Patrick's Day" – 5:21

Album fra 2001
John Mayer-album
Kvalifikationsrækken

Kvalifikationsrækken kan henvise til flere artikler:

 Kvalifikationsrækken (fodbold) – en tidligere række for herreseniorer i det danske ligasystem indenfor fodbold.
 Kvalifikationsrækken (håndbold) – den femtebedste række i det danske ligasystem indenfor håndbold for henholdsvis herre- og dameseniorer.
 Kvalifikationsrækken (golf) – en række i det danske ligasystem indenfor golf for henholdsvis herrer og damer.
 Kvalifikationsrækken (tennis) – en række i det danske ligasystem indenfor tennis.
 Kvalifikationsrækken (badminton) – en række i det danske ligasystem indenfor badminton.
Black Mesa Research Facility

Black Mesa Research Facility er et fiktivt underjordisk laboratorium i computerspillet Half-Life og dets udvidelsespakker Blue Shift og Opposing Force. Stedet er beliggende i New Mexicos ørken og de fleste hændelser i spillet finder sted her, blandt andet Black Mesa Incident.

Forskning
Black Mesa er bygget op af mange afdelinger, blandt andet et missillager, som blev bygget i 1950. Black Mesas forskning dækker mange områder, eksempelvis stråling, raket- og missilforskning, teoretisk fysik, laser- og atomfysik. Black Mesa laver også dele til atomvåben. Udover de nævnte aktiviteter, laver Black Mesa også meget fortrolige ting som for eksempel forskning i high-tech våben, og flerdimensional teleportering, og de har bl.a. opdaget et andet univers, Xen.

Historie
I åbningssekvensen af Half-Life er hovedpersonen Gordon Freeman på vej med tog til Black Mesa. Speakeren fortæller, at Black Mesa søger folk med baggrund i teoretisk fysik, bioteknologi og andre high-tech forskningsområder. I starten af både Half-Life og dets udvidelser lærer man meget om Black Mesa, bl.a. at stedet har strenge sikkerhedsprocedurer, og hver eneste medarbejder skal igennem mange visitationer, hver gang de skal arbejde. Det afsløres dog ikke, hvor stort Black Mesa rent faktisk er. I slutningen af Half-Life: Opposing Force bliver Black Mesa udslettet af en atombombe, som blev plantet af Black Ops styrken.

Faciliteter
Black Mesa har ekstremt mange lagringsområder, laboratorier, testfaciliteter og administrationskontorer. Eftersom Black Mesas medarbejdere skal bo i Black Mesa, er der også mange personalefaciliteter. Som eksempler kan nævnes: møntvaskerier, sportsarenaer, basketballbaner, swimmingpools, spillemaskiner, fast food-restaurant og en bar. Black Mesa har også dets egen avis, The Mesa Times. I Blue Shift lærer man mange yderligere detaljer om Black Mesa, for eksempel står der i Barney Calhouns ansættelsespapirer, at Black Mesa også udfører forsøg, der involverer bizare dyr fra hele verden, men disse dyr er i virkeligheden væsener fra Xen. I de samme sider står der, at sikkerhedsvagterne skal arbejde sammen med personale fra HECU, i tilfælde af at der skulle større ulykker sted.

Motto
Black Mesas motto er "Working to build a better tomorrow for all mankind" ("Vi arbejder for en bedre morgendag").

Kilder

Half-Life
Fiktive virksomheder
Termitter

Termitter er en gruppe af sociale insekter, der hører under ordenen Isoptera.
Termitter lever mest af dødt plantemateriale i form af træ, blade og jord.
Omkring 10% af termitarterne er skadedyr med stor økonomisk betydning.
De kan forårsage alvorlig strukturel skade på bygninger og forringe udbyttet af afgrøder og plantager.
Termitter er saprofager, især i subtropiske og tropiske områder, og deres genbrug af træ og andet plantemateriale har en stor økologisk betydning.

Etymologi 
Ordet termit kommer af latin termes 'pæleorm', gen. termitis, omdannet af ældre tarmes, efter verb. terere 'rive i stykker'.

Nyere DNA studier har påvist at termitternes nærmeste slægtninge er en art af træspisende kakerlakker.
Derfor har det været foreslået at de bliver omklassificeret som en familie (Termitidae) i Kakerlakordenen (Blattodea).
515 f.Kr.



Begivenheder 
 Genopførelsen af Templet i Jerusalem påbegyndes.

Født 
 Parmenides, græsk filosof (d. 450 f.Kr.)

Dødsfald 

15
John Wycliffe

John Wycliffe (eller Wyclif født ca. 1328, død 31. december 1384) var en engelsk reformator, som i stærke vendinger kritiserede paven og opfordrede kirken til at opgive sine ejendomme og verdslige magt. Han studerede ved universitetet i Oxford. 
Han og Jan Hus er reformationens forløbere.

Wycliffe begyndte tidligt at studere Bibelen, og dens ord blev vigtige i hans kirkekritik. I 1370 blev han professor i teologi ved universitetet i Oxford, og han stod nu frem som reformator.

Wycliffe sagde, at det er Gud, som har al magt, og at det kun er den, som opfylder Guds lov, som har ret til at styre. 

Wycliffe fremmede sine reformtanker ved skriftligt at kritisere kirkelæren og ved at igangsætte praktiske tiltag. Hans lære går ud på, at det er Bibelen, som er kirkens højeste autoritet, og han forkastede pavedømmet. Han afviste helgendyrkelse, valfart, aflad og sjælemesser. Hans kritik gik også ud over sakramenterne: hverken konfirmationen eller den sidste olie er ifølge Bibelen sakramenter. 

Bibeloversættelse
Wycliffe oversatte eller lod Bibelen oversætte til engelsk, så almindelige mennesker kunne læse, hvad der stod i den. Oversættelsen skete ikke af grundteksterne, men af den latinske bibel Vulgata fra omkring 400. 
John Wycliffe har fået opkaldt en organisation efter sig: Wycliffe Bible Translators, der har afdelinger i mange lande, hvor de især er involveret i at oversætte Det Nye Testamente til lokale sprog. 

Lollarder

Desuden udsendte han prædikanter, hvis opgave var at prædike Guds ord, idet han som forbillede brugte Matthæus 10 (), hvor Jesus sendte apostlene ud for at prædike, at himmeriget var kommet nær.

Ingen ved med sikkerhed, hvad ordet lollard betød; måske er det afledt af lollen/lullen: at synge eller plapre. Måske er der tale en form for tungetale. Lollarderne havde stor fremgang i begyndelsen, men deres ry blev skadet, da de blev kædet sammen med det store bondeoprør i 1381 

Fordømt som kætter.

Han blev af kirken fordømt som kætter og måtte, et par år før han døde, trække sig tilbage fra professoratet i Oxford; han fik dog beskyttelse både fra parlament og folk, så han kunne fortsætte sit arbejde, til han døde. Mange af hans prædikanter blev forfulgt og adskillige af dem brændt på bålet. Efter Wycliffes død blev forfølgelserne hårde, hans grav blev åbnet og hans lig  brændt og kastet i floden.

Note

Eksterne henvisninger 

 Wycliffe Bible Translators, den internationale organisation der er inspireret af John Wycliffes oprindelige inititiativ med oversættelse af Bibelen.

 Hudson, Anne: The Premature Reformation : Wycliffite Texts and Lollard History. Oxford, 1988.

Teologer fra middelalderen
Teologer fra England
Bombekanonjolle Nr. 1-17

Bombekanonjolle Nr. 1-17 var en serie små kanonbåde, forsynet med en enkelt kraftig kanon, og beregnet til nærforsvar samt til angreb på søforter og andre befæstninger.

Tekniske data

Generelt 

 Længde: 14,8 m
 Bredde: 3,1 m 
 Dybdegående: 0,8 m
 Bemanding: 24

Armering 
 Artelleri: 1 stk 60 pund bombekanon

Tjeneste 

Foruden numrene fik bådene følgende navne i 1860:

Nr. 1, Alssund, bygget 1831, udgået 1889.
Nr. 2, Barsø, bygget 1835, erobret af fjenden i 1864.
Nr. 3, Aarøsund, bygget 1836, erobret af fjenden i 1864.
Nr. 4, Baagø, bygget 1837, sænket for at undgå erobring, 29. juni 1864.
Nr. 5, Brandsø, bygget 1837, udgået 1882 (Ombygget til lastpram). 
Nr. 6, Fænø, bygget 1838, erobret af fjenden i 1864.
Nr. 7, Ekernsund, bygget 1839, erobret af fjenden i 1864.
Nr. 8, Hørup, bygget 1839, erobret af fjenden i 1864.
Nr. 9, Middelfart, bygget 1839, erobret af fjenden i 1864.
Nr. 10, Snoghøj, bygget 1839, erobret af fjenden i 1864.
Nr. 11, Kolding, bygget 1839, oplagt 1881, ombygget til lastpram 1889.
Nr. 12, Ærø, bygget 1839, erobret af fjenden i 1864.
Nr. 13, Lyø, bygget 1839, oplagt 1881, ombygget til lastpram 1889.
Nr. 14, Hjelsminde, bygget 1839, oplagt 1881, ombygget til lastpram 1884.
Nr. 15, Gjennerfjord, bygget 1839, oplagt 1881, ombygget til lastpram 1884.
Nr. 16, Helgenæs, bygget 1845, oplagt 1881, ombygget til lastpram 1882.
Nr. 17, Treldenæs, bygget 1845, oplagt 1881, ombygget til lastpram 1889.

Eksterne henvisninger 
Bombekanonjollerne i Den Sorte Registrant 

Kanonbåde fra Danmark
Skarhult

Skarhult (før 1658 ) er kirkeby i Skarhults socken i Eslövs kommun i Skåne län, beliggende øst for Eslöv. I Skarhult ligger Skarhult slot og Skarhult kirke fra 1100-tallet.

Byer i Eslövs kommun
Inside Wants Out

Inside Wants Out er John Mayers debutalbum, som først blev udgivet den 24. september 1999. Det originale album er en EP, som blev skrevet i Atlanta, Georgia. Albummet resulterede senere hen til en aftale med Columbia Records. De fire første sange findes også på John Mayers første studiealbum Room for Squares. Fire af sangene på EP'en er også skrevet sammen med Clay Cook, resten er skrevet alene af John Mayer. 
I 2002 genudgav Columbia Records Inside Wants Out.

Spor

Original EP udgivelse 
 "Back To You" (John Mayer) – 4:00
 "No Such Thing" (Clay Cook, Mayer) – 3:51
 "My Stupid Mouth" (Mayer) – 4:16
 "Neon" (Cook, Mayer) – 3:56
 "Victoria" (Mayer) – 3:49
 "Love Soon" (Cook, Mayer) – 3:39
 "Comfortable" (Cook, Mayer) – 5:00
 "Neon 12:47 AM" (Cook, Mayer) – 2:45
 "Quiet" (Mayer) – 3:20

Genudgivelse af Columbia Records 
 "Back To You" (John Mayer) – 4:00
 "No Such Thing" (Clay Cook, Mayer) – 3:51
 "My Stupid Mouth" (Mayer) – 4:16
 "Neon" (Cook, Mayer) – 3:56
 "Victoria" (Mayer) – 3:49
 "Love Soon" (Cook, Mayer) – 3:39
 "Comfortable" (Cook, Mayer) – 5:00
 "Quiet" (Mayer) – 3:20

Debutalbum fra 1999
John Mayer-album
Debutalbum fra USA
NKT Flexibles

På fabrikken NKT Flexibles i Kalundborg fabrikeres fleksible søkabel- og ledningssystemer til olie- og gasindustrien og til kemi- og vandindustrien.
Fabriksanlægget består af 40.000 m² bygninger, der ligger på et 157.000 m² stort areal.
Der er ca. 600 ansatte.
Virksomheden er placeret ved Dokhavnen, hvor der lastes og losses.
NKT Flexibles er udskilt fra NKT Cables, men er en del af NKT Group. NKT Flexibles blev i 2011 opkøbt af NOV (National Oilwell Varco)for 3.8 millarder. 1

Kilder 
 National Oilwell Varco Completes Flexible Pipe Acquisition

Ekstern henvisning 

NKT Flexibles
National Oilwell Varco, Inc. (NYSE:NOV)

Virksomheder i Kalundborg
Elektronikvirksomheder i Danmark
Publius Cornelius Scipio Africanus

Publius Cornelius Scipio Africanus Major (ofte blot omtalt som Scipio eller Scipio Africanus; 236 f.Kr.-183 f.Kr.) var en romersk politiker og general, der var leder af de romerske styrker under den Anden puniske krig, hvor han bl.a. slog Karthagos legendariske hærfører, Hannibal. Hans søn Publius Cornelius Scipio adopterede Publius Cornelius Scipio Aemilianus, der var Scipio Africanus' kones nevø.

Da både Scipios far og onkel var faldet i krigen mod karthagerne i Spanien, meldte han sig i 211 f.Kr. til krigen mod Karthago. Han udkæmpede først flere slag mod karthagerne i Spanien, inden han i 205 f.Kr. blev valgt til romersk konsul (i den meget unge alder af 31 år). For at tvinge Hannibal til at forlade Italien foreslog Scipio senatet at angribe i Nordafrika og derved tvinge Karthagos ældsteråd til at kalde Hannibal hjem for at beskytte hovedstaden. Taktikken lykkedes, og Hannibal drog med sine styrker til Afrika, hvor han i 202 f.Kr. blev besejret af Scipio i Slaget ved Zama.

Efter sejren vendte Scipio tilbage til Rom, hvor han afslog al anden hæder end tilnavnet Africanus. Han blev i 199 f.Kr. valgt til censor og levede ellers et tilbagetrukket liv. Cato den Ældre, der var en af Scipios politiske modstandere, stod senere bag et mislykket forsøg på at anklage Scipio for at modtage bestikkelse.

Scipio døde i 183 f.Kr. på sit landsted i Campanien uden for Rom, ifølge nogle kilder under mystiske omstændigheder.

Eksterne henvisninger 

 

Politikere fra Romerriget
Puniske krige
Publius Cornelius Scipio Aemilianus

Publius Cornelius Scipio Aemilianus Africanus Minor (185 f.Kr.-129 f.Kr.) var en romersk politiker og general, der under Tredje puniske krig erobrede og ødelagde Karthago. Han var født Lucius Aemilius Paulus, men blev adopteret af Scipio Africanus' ældste søn Publius Cornelius Scipio.

Da Rom i 151 f.Kr. havde problemer i Spanien tilbød Scipio sin hjælp i håb om at kunne gentage sin adoptivbedstefars bedrifter. Det blev accepteret, og hans succes i Spanien udeblev ikke, hvilket var medvikende til, at han i 147 f.Kr. (under Tredje puniske krig) blev valgt til konsul. I 146 f.Kr. stod han bag belejringen, der førte til Karthagos ødelæggelse. Han vendte derfor hjem til Rom, hvor han fik en triumf og tilnavnet Africanus (præcis som hans adoptivbedstefar havde fået).

Efter krigen havde han en central position i det politiske liv, og var i 133 f.Kr. en af de største modstandere mod Graccherne, som ellers var brødre til hans kone Sempronia.

I senere romersk litteratur (især Polyb og Terents) fik han en plads som en stor statsmand.

Politikere fra Romerriget
Nefertum

nfr-t:U15Nefertum (også stavet Nefertem) er en egyptisk solgud, der er søn af Ptah og Sekhmet, var lotussernes og velduftens gud i egyptisk mytologi.

Nefertum bliver ofte fremstillet med en lotus og to fjer på hovedet eller som en mand med løvehovede. Navnet betyder unge Atum eller smukke Atum, og han bliver da også betragtet som en ung udgave af Atum af Iunu. Han indgik desuden i den memphitiske triade som søn af Ptah og Sekhmet

Litteratur 
 Morenz, Siegfried; Schubert, Johannes (1954). "Der Gott auf der Blume: Eine ägyptische Kosmogonie und ihre weltweite Bildwirkung". Forlag: Artibus Asiæ.

Eksterne henvisninger 

Solguder
Per Frimann

Per Frimann (født 4. juni 1962 i Gladsaxe) er en tidligere dansk fodboldspiller og nuværende tv-vært. Han spillede i sin karriere for AB, KB, RSC Anderlecht, AGF og Brøndby IF samt på det danske landshold.

Karriere 
Han opnåede 17 landskampe for det danske landshold og scorede et mål. Han indstillede sin aktive karriere som 28-årig i 1990 på grund af vedvarende problemer med skader.

Frimann arbejdede med PR i Europakommisionen 1992-1996 og var herefter international konsulent for Danmarks Idræts-Forbund. Han var sportsdirektør i sin gamle klub AB fra 1998-2002.

Siden har han været fast inventar på TV 3's fodboldprogrammer, blandt andet Onside, i tæt samarbejde med Carsten Werge.

Per Frimann blev i 2001 gift med Camilla Sachs Bostrup (tidligere journalist og tv-vært) Med hende har han to børn, Jonatan (født 1997) og Matilde (født 2001).

Oversigt 
 AB 1979-1980
 KB 1981
 RSC Anderlecht 1981-1987
 AGF 1988
 Brøndby IF 1989-1990
 s landshold 1983-1989

Bibliografi 

Baggio, Bakero, Scifo et les autres (1994) 
 Bold i blodet - Werge, Frimann og det gode spil (2010)
 Verdens 100 bedste fodboldspillere 2013 (2013)
 Verdens 100 bedste fodboldspillere 2014 (2014)
 Verdens 100 bedste fodboldspillere 2015 (2015)
 Verdens 100 bedste fodboldspillere 2016 (2016)
 Verdens 100 bedste fodboldspillere 2017 (2017)
 Verdens 100 bedste fodboldspillere 2018 (2018)
 Verdens 100 bedste fodboldspillere 2019 (2019)
 Verdens 100 bedste fodboldspillere 2020 (2020)
 Verdens 100 bedste fodboldspillere 2021 (2021)

Referencer

Eksterne henvisninger 

  Per Frimann på Voetbal.com
  Per Frimann på transfermarkt.com

Fodboldspillere fra Danmark
Tv-værter fra Danmark
Fodboldlandsholdsspillere fra Danmark
Fodboldspillere fra RSC Anderlecht
Personer fra København
Fodboldspillere fra Akademisk Boldklub
Fodboldspillere fra Kjøbenhavns Boldklub
Fodboldspillere fra AGF
Fodboldspillere fra Brøndby IF
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988